Anvwaye Espesyal Lèzetazini pou Mwayen Oryan an, George Mitchell, di Lap Travay pou l Relanse Chitatande Lapè yo
Misye Mitchell ap fè yon vwayaj nan Mwayen Oryan an pou l rankontre lidè izrayelyen yo ak dirijan palestinyen yo.
Anvwaye spesyal Lèzetazini nan Mwayen Oryan an, ansyensenatè George Mitchell, fè konnen lap travay seryezman pou l wè si li ta rezoudpwoblèm ki anpeche negosaysyon lapè yo reprann ant lidè izrayelyen yo ak dirijanpalestinyen yo. Misye Mitchell abòde dosye Mwayen Oryan an nan okazyon yonvizit lap fè nan vil Jerizalèm kote Ii déjà rankontre ak prezidan izrayelyen an,Shimon Perez. Jodi lendi a li gen pou l rankontre ak Premye Minis BenjaminNetanyahu anvan l al fè chita-tande avèk prezidan palestinyen an, MahmoudAbbas. Youn nan pi gwo difikilte ki leve devan negosyatè yo, se pèmisyon gouvènmanizrayelyen an te bay pou jwif yo konstui plis pèpleman sou tèritwa Si-Jòdani. Prensipal negosyatè palestinyen an, Saeb Erekat, pale pou l di kan pa l la papfè pyès konpwomi sou kesyon pèpleman an; fòk izrayelyen yo mete fen nankonstriksyon sa yo. Misye Erekat ajoute --nap site : « Pap gen okennkonpwomi sou kesyon pèpleman an. Se pouIzrayèl mete fen nan tout aktivite sa yo e pran dispozisyon pou l respekte lòtakò li te siyen avèk nou. Si kondisyonsa yo pa respekte, nou pap reprann negosyasyon yo. » Lèzetazini, li menm tou, mande Izrayèl mete fen nan konstruksyon yo. Bòkote pa l, premye-minis izrayelyen an, Benjamin Netanyehu, pale jodi lendi apou l di genyen lòt pwoblèm li pral souvle nan rankont li pral fè ak misyeMitchell la. «Genyen dosye kote nou fè pwogrè, menm jan genyen lòt kote nou pa avansedutou. Mwen espere nou va kapab elimine baryè sa yo, yon fason pou n relansepwosesis lapè a. Se pa Izrayèl ki kreye difikilte sa yo; si sete pou nou memm,negosyasyon avèk palestinyen yo ta kapab kòmanse depi demen.» Misye Netanuahu te rankontre, yè dimanch la, nan vil Lekèr, avèk prezidanejipsyen an Hosni Mubarak, pou yo te pale de pwosesis lapè Mwayen Oryan an. Laprès ejipsyèn fè konnen misye Mubarak mande pou Izrayèl mete fen nan pèplemanyo e reprann negosyasyon yo avèk palestinyen yo.